**Projektas**

|  |
| --- |
| UKMERGĖS RAJONO SAVIVALDYBĖSTARYBA |
|  |
| **SPRENDIMAS** |
| **DĖL PRITARIMO DALYVAUTI PROJEKTE „ATVIROS EKOSISTEMOS ATSISKAITYMAMS NEGRYNAISIAIS PINIGAIS BENDROJO UGDYMO ĮSTAIGŲ VALGYKLOSE KŪRIMAS“ PARTNERIO TEISĖMIS** |
|  |
| 2022 m. rugpjūčio d. Nr. |
| Ukmergė |
|  |
|  |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir 2022 m. liepos 25 d. Lietuvos Respublikos finansų ministro įsakymu Nr. 1K-268 „Dėl Tvarių viešųjų finansų plėtros programos pažangos priemonės Nr. 04-001-08-05-02„Didinti (gerinti) mokestinių prievolių vykdymą“ patvirtintu Tvarių viešųjų finansų plėtros programos pažangos priemonės Nr. 04-001-08-05-02„Didinti (gerinti) mokestinių prievolių vykdymą“ aprašu, Ukmergės rajono savivaldybės taryba nusprendžia:

1. Pritarti Ukmergės rajono savivaldybės administracijos dalyvavimui partnerio teisėmis „Atviros ekosistemos atsiskaitymams negrynaisiais pinigais bendrojo ugdymo įstaigų valgyklose kūrimas“ projekte (toliau – Projektas).

2. Įgalioti Ukmergės rajono savivaldybės administracijos direktorių pasirašyti dokumentus, susijusius su Projekto įgyvendinimu.

Savivaldybės meras

Projektą paruošė:

Strateginio planavimo, investicijų ir verslo plėtros

skyriaus vyr. specialistė Vaida Skinkytė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO DALYVAUTI PROJEKTE „ATVIROS EKOSISTEMOS ATSISKAITYMAMS NEGRYNAISIAIS PINIGAIS BENDROJO UGDYMO ĮSTAIGŲ VALGYKLOSE KŪRIMAS“ PARTNERIO TEISĖMIS**

**AIŠKINAMASIS RAŠTAS**

2022 m. rugpjūčio d.

Ukmergė

**1. Sprendimo projekto rengimo pagrindas.**

Vadovaujantis LR Finansų ministerijos kvietimu ir 2022 m. liepos 25 d. LR Finansų ministro įsakymu Nr. 1K-268 patvirtintu [**Tvarių viešųjų finansų plėtros programos pažangos priemonės Nr. 04-001-08-05-02 „Didinti (gerinti) mokestinių prievolių vykdymą“**](https://www.e-tar.lt/portal/lt/legalAct/10198b100be111edb4cae1b158f98ea5) **aprašu,** Ukmergės rajono savivaldybės administracija planuoja dalyvauti projekte „Atviros ekosistemos atsiskaitymams negrynaisiais pinigais bendrojo ugdymo įstaigų valgyklose kūrimas“. Projektas atitinka Ukmergės rajono savivaldybės tarybos 2021 m. gegužės 27 d. sprendimu Nr. 7-125 patvirtintos Ukmergės rajono savivaldybės ilgalaikės plėtros strategijos 2021-2027 m. plėtros priemonių plano 3.1.3.3. priemonę „Ugdymo įstaigų informacinių technologijų bazių stiprinimas“.

**2. Sprendimo projekto tikslas ir esmė:**

Sprendimo projekto tikslas – skatinti mokinių atsiskaitymą negrynaisiais pinigais bendrojo ugdymo įstaigose. Tikslinė grupė: 1–12 klasių mokiniai ir atitinkamai visų pakopų mokyklos (pradinės, pagrindinės, progimnazijos, gimnazijos), kuriose jie mokosi.

Projekto esmė - bendrojo ugdymo įstaigose įdiegti atsiskaitymams negrynaisiais pinigais pritaikytą infrastruktūrą, taip tiesiogiai sumažinant grynųjų pinigų cirkuliavimą. Įgyvendinus projektą bus padidintas mokinių, turinčių elektroninius mokinio pažymėjimus su integruota elektronine pinigine, bendrojo ugdymo įstaigų su skyriais, kuriose sudaryta galimybė atsiskaityti negrynaisiais pinigais įdiegiant arba atnaujinant atsiskaitymo negrynaisiais pinigais infrastruktūrą, skaičius, taip pat padidės mokyklų valgyklų apyvartos dalis, už kurią atsiskaitoma negrynaisiais pinigais, bei mokinių, kurie bent kartą per savaitę mokyklose atsiskaito negrynaisiais pinigais, dalis.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas): -**

**4. Sprendimui įgyvendinti reikalingos lėšos ir galimi finansavimo šaltiniai:** Finansavimas – Europos Sąjungos fondų ir valstybės biudžeto lėšos.

**5. Priėmus sprendimą laukiami rezultatai, galimos pasekmės:** Priėmus sprendimą, Ukmergės rajono savivaldybės bendrojo ugdymo įstaigose bus pritaikyta infrastruktūra atsiskaitymams negrynaisiais pinigais, taip sumažins grynųjų pinigų cirkuliavimą. Mokiniai bus aprūpinti elektroniniais mokinio pažymėjimais su veikiančia mokėjimo funkcija.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** –

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas: –**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas: –**

**9. Sekretoriatas sprendimo projektą pateikia:** Strateginio planavimo, investicijų ir verslo plėtros skyriui.

**10. Aiškinamojo rašto priedai:** –

Vyriausioji specialistė Vaida Skinkytė